text: Nytårsvejret? Regn og blæst
  28 december 2012 kl. 07.38
  Vejret de kommende dage bliver regnfuldt og blæsende. Det gælder også nytårsaften.
  DMI advarer om, at der kan komme isslag i dag. Men ellers bliver de kommende dage blæsende og regnfuldt.
  - Det bliver ikke særligt spændende at sende raketter af sted. Raketterne blæser væk, nogle gange kan skyerne endda ligge så lavt, så raketterne bare løber om i skyerne og så vil det småregne, siger vagtchef ved DMI Henning Gisselø til Ritzau.
  Dagtemperaturen vil resten af året ligge fem og otte grader.
  I dag begynder med frost og sol de fleste steder.
  Men:
  - I løbet af eftermiddagen begynder der at komme flere skyer, og i løbet af aftenen kommer der en del nedbør, der ender som regn. Men indtil da kan det både falde som sne, slud og isslag, siger Henning Gisselø.
  - Det er et omslag til mildt vejr, der varer året ud, tilføjer han.
  